گرانی (کایەی ڤیدیۆیی)

**گرانی** یان **یاریی گرانی** یان **گڕانی** (بە ئینگلیزی؛ Granny) بە واتای «**داپیرە**» دێت. یارییەکی ڤیدیۆیییە لە مۆبایل و کۆمپیوتەر لەسەر سیستەمی ئەندرۆید و ئای ئۆ ئێس و ویندۆز بەردەستە، یارییەکە لە بەرواری ٢٤ی تشرینی دووەمی ساڵی ٢٠١٧دا بڵاوکرایەوە و بۆ سیستەمی ئەندرۆید دواتر کەوتە سیستەمی ئای ئۆ ئێس دواتر لە خزمەتگوزاریی وێبسایتیی ستیم و کۆمپیوتەر بەردەستکرا، یارییەکە باس لە پیرەژنێکی خراپەکار و بکوژ بە ناوی (گرانی) دەکات کە یاریزان دەبێ لە دەستی ھەڵبێت پێش ئەوەی پیرەژنە خراپەکارەکە بیگرێت و بیکوژێت. یارییەکە تا ئێستا چوار بەشی لە لایەن DVloperەوە لێ دەرھاتووە.

## چیڕۆک
چیڕۆکەکە لە بەشی یەکەمی یارییەکە دەست پێدەکات کاتێک کە کارەکتەرەکە بە ئۆتۆمبێل خۆی لە دارێک دەدات لە ناو دارستانێکی چڕدا لە نزیک خانووی داپیرە (گرانی) پاش ئەوە کە ھاتە دەرەوە بۆ ناو دارستانەکە، داپیرەکە گوێی لە دەنگەکە ببوو و لە پشتەوە بە کارەکتەرەکە دەکێشێت و کارەکتەرەکە خۆی لە ناو ژوورێکدا دەبینێتەوە لەسەر سیسەمێک، لە دوای ئەمە دەبێت کارەکتەرەکە ھەوڵبدات بۆ ئەوەی دەربازی ببێت لە خانووی داپیرە ترسناکەکە، لێرەدا پێنج ڕۆژی لەبەردەستدایە و یەک ڕۆژی تری دیاریش ئەگەر ھاتوو چەند پارچەیەک لە وێنەکان لێکبدرێت و چاکبکرێتەوە و ھەرکاتێکیش کە یاریزان لەلایەن داپیرەوە ڕاودەنرێ جا چ بە تەڵەکانی بێت یان داپیرە بیکوژێت، ڕۆژێک لەدەست دەدات و لەو ماوەیەدا دەبێت لە خانووەکە ڕزگاری ببێت لە دەست داپیرەکە. لە یارییەکەدا داپیرەکە زۆر ھەستیارە بە ھەموو دەنگێک کە لە خانووەکەوە دێت و بە ئاسانی شوێن پێی یاریزان دەدۆزێتەوە. یاریزان دەتوانێت لە ٣ شوێنی خانووەکەدا دەربچێت: دەرگا سەرەکییەکە، کەراجی ئۆتۆمبێلەکە، ئاوەڕۆکە.

## چۆنییەتی یاریکردن
یاریزان ٥ ڕۆژی لە ژێر دەستە بۆ ڕزگاربوون لە خانووی داپیرەی ترسناک، لەم ماوەیەدا دەبێت پارچە و کەل و پەل و پێداویستییەکان لە ماڵەکەدا کۆبکەیتەوە و لە ھەندێک شوێنی خانووەکەدا چەند تێبینی و ڕێنمایی و نامە ھەن کە لەلایەن کەسانی پێش یاریزانەکە بە جێھێڵدراون پێش ئەوەی کە لەلایەن داپیرەوە بکوژرێن، دەبێت ئەرکەکان تەواوبکەیت لە ماوەی ئەو ٥ ڕۆژەی لە ژێر دەستتە، ئەگەربێتوو ئەم ماوەیەت لە دەست چوو، ئەوا داپیرە بەتەواوەتی کۆتایی بەژیانت دێنێت بە یەکێک لە ڕێگا دڕندەکانی وەک: (سەربڕین، فڕێدانە خوارەوە لە شوێنی بەرزی خانووەکە یان لەسەر پلیکانەکان).
[وێنۆک|لۆگۆی یاریی گڕانی[پەڕگە:Granny logo.png|وێنۆک|جۆرەکەی تری لۆگۆی یاریی گڕانی]]

### سێ ڕێگاکەی دەرچوون
**١. دەرگای سەرەکی**

لە دەرگای سەرەکی چەند پێداویستی و ئەرکێکی دەوێت بۆ ئەوەی تیایدا بچیتە دەرەوە، کە دەرگای سەرەکی ناوەندی ماڵی داپیرەیە و لە پێشیدا ئاگادارکەرەوە دانراوە بۆ ئەوەی ھەرکات یاریزان خۆی لێبدات داپیرە ئاگادار بکاتەوە. ھەندێک جار داپیرە تەڵەی ورچ لە نزیکی دەرگا دادەنێ بۆ ئەوەی کە کارەکەت لێ قوڕستر بێت. چەند کەل و پەل پێویستن بۆ دەرچوون: لەوانە پلایس کە بە کاردێ بۆ بڕینی تەلە کارەبایییەکەی سەر دەسکی دەرگاکە و تەلە کارەبایییەکەی ژێرزەمین بۆ ئەوەی دوو ڕووناکییە سوورەکە بە تەواوەتی سەوز ببن کە ئەمەش ئاماژەیە بۆ ئەوەی کە ئەرکەکە بە ئەنجام گەیەنرا. یەکێک لەوانی تر چەکووشە کە بەکاردێت بۆ لێکردنەوەی تەختە دارەکانی کە دەرگاکەی پێ داخراوە، لەگەڵ کۆدێک کە پارچە کاغەزێکە، تێبینی ھەیە کە داپیرە زۆرجار لە چێشتخانەدا دایدەنێت.

**٢. ئۆتۆمبێلەکەی ژێر زەمین**

**٣. تونێلە ئاوەڕۆکەی ژێر زەمێن**

## بەشەکان
وێنۆک|280x280پیکسڵ|پۆستەری یاریی گڕانیی بەشی دووەم، کە کەسایەتییە نوێکەی تێدا دەرکەوتووە بە ناوی «باپیرە»

### گرانی ٢
**گرانیی بەشی دووەم** () لە بەشی دووەمدا خانووەکە دەگۆڕدرێت، لێرەدا کەسایەتییەکی نوێ دەردەکەوێت بە ناوی «باپیرە» کە ھاوسەری «داپیرە»یە و چەندان گۆڕانکاریی نوێی بۆ کراوە. لەم بەشەدا یاریزان پێش یاریکردن دەتوانێت لە نێوان داپیرە و باپیرە یەکێکیان ھەڵبژێرێت، یانیش تێکڕا ھەردووکیان ھەڵبژێرێت. وە لێرەدا بەھەمان شێوە دەبێت یاریزان ڕزگاری ببێت لە دەست داپیرە و باپیرە بە ڕێگاکانی:

**١. دەرگای سەرەکی**

**٢. بەلەمی ئاوەڕۆکە**

**٣. ھەلیکۆپتەرەکەی «باپیرە»**

بەشی دووەمی یاریی گرانی لە ٦ی ئەیلوولی ساڵی ٢٠١٩دا بڵاوکرایەوە و بەردەستکرا لە لایەن DVlooperەوە، کە یارییەکە زیاتر لە ١٠٠،٠٠٠،٠٠٠ دابەزاندنی ھەیە لە گووگڵ پلەی.
وێنۆک|282x282پیکسڵ|پۆستەری یاریی گڕانیی بەشی سێیەم، کە خانووە نوێیەکەی گڕانی و ھاوسەرەکەی تیایدا دەردەکەوێت

### گرانی ٣
**گرانیی بەشی سێیەم** () بەشەکەی دواتری یاریی گرانیی ترسناکە کە لەلایەن DVlooperەوە پەرەی پێدراوە. یارییەکە لە بەرواری ٣ی تەممووزی ٢٠٢١دا بڵاوکراوەتەوە لەسەر ئامێرەکانی ئەندرۆید و ویندۆز. یارییەکە دووبارە لە ماڵێکی تری نوێی «داپیرە» و «باپیرە» ڕوودەدات، کە لە سەرەتای دەستپێکردنی یارییەکە یاریزان بە زیندانی کراوی لەناو خانووەکەدا خۆی دەبینێتەوە، کە بە ھەمان شێوە لە سەرەتادا یاریزانەکە دووبارە لە دارستانێکدا دەردەکەوێتەوە و پەنا دەباتە بەر خانووی داپیرە و باپیرە بۆ وەرگرتنی یارمەتی، بەڵام کاتێک دەچێتە ژوورەوە باپیرە دەیگرێت و زیندانیی دەکات.

یاریی گرانیی ٣ لە گووگڵ پلەیدا ٥٠،٠٠٠،٠٠٠ دابەزێنەری ھەیە.

یەکێک لەو گۆڕانکارییانەی کە تێیدا جێگای سەرنجە ئەوەیە کە، کەسێکی نوێ بە دیاردەکەوێت بە ناوی «سێلیندەرینا» (Selenderina)، کە نەوەی داپیرە و باپیرەیە لە درەختی خێزانیی گرانی، کە مەترسیی سێلیندەرینا بۆ یاریزان ئەوەیە کە بە سەیرکردنی سێلیندەرینا یاریزان زیانی پێدەگات و تەنانەت گەر بۆ ماوەی چەند چرکەیەک یاریزان ڕووی خۆی وەرنەگێڕێت ئەوا گیان لەدەستدەدات.

### گرانی ٤
**گرانیی بەشی چوارەم** () *داپیرە* و *باپیرە* لەگەڵ *سێلیندەرینا* و *هاوسەرەکەی* ماڵێکی نوێیان پێکەوە ھەیە. کە دووبارە کەسایەتییەکی نوێ زیادکراوە بۆ یارییەکە کە ھاوسەری سێلیندەرینایە.

یاریزان لەکاتی لێخوڕینی ئۆتۆمبێلەکەیدا لەلایەن ھاوسەرەکەی سێلیندەریناوە دەگیرێت.

پێویستە مەتەڵ و ئەرکەکان چارەسەر بکرێن و ئەو نھێنییانە بدۆزرێتەوە کە دەیشارنەوە و قوفڵی ھەموو دەرگا و شوێنە قوفڵکراوەکان بکرێتەوە بۆ ئەوەی لەم خانووە زەبەلاحە ترسناکە یاریزان ڕزگاری ببێت، کە دووبارە تەنھا ٥ ڕۆژی ھەیە بۆ کردنی ھەموو ئەرکەکان.

## سەرچاوەکان


پۆل:یاری ڤیدۆیی تاکە کەسی
پۆل:کایەی ڤیدیۆیی
پۆل:یاری ڤیدیۆیی شەڕکردن بەپێی زنجیرەکان
پۆل:ئەندرۆید
پۆل:یاری
پۆل:ئای ئۆ ئێس